Okoto (Pirin)

Okoto () je vysokohorské jazero v pohorí Pirin v južnom Bulharsku, jedno z Bănderických jazier.

Geografia a opis 
Jazero Okoto, známe tiež ako Ravnaškoto ezero (, doslova Ravnacké jazero) je jedným zo 16 Bănderických jazier (skupina vysokohorských jazier v severnom Pirine, v ktorých pramení rieka Bănderica) a jedným z 5, ktoré sú pomenované. Leží v nadmorskej výške  a je tak najnižšie položeným zo všetkých Bănderických jazier. Je malé a kruhovité, na dĺžku má len 65 a na šírku 57 metrov. Na najhlbšom mieste je hlboké 5,4 metra. Nachádza sa len okolo 30 minút chôdze od horskej chaty Vichren na skalnom prahu nad ňou. Vytvorené je na mieste, kde rieka Bănderica preteká miestom známym po názvom Ravnako a podľa tohto miesta jazero získalo jeden zo svojich názvov. Vyššie proti prúdu rieky Bănderice sa nachádzajú aj Ribnoto ezero (), Žabie jazero () a Dlhé jazero ().

Galéria

Referencie 

Jazerá v Bulharsku
Bănderické jazerá
Blagoevgrad (oblasť)
Horské jazerá v Bulharsku
Jazerá v Pirine